**Pilvi Tuulia Torsti** (s. 6. tammikuuta 1976 Imatra) on suomalainen poliitikko, valtiotieteilijä ja entinen kansanedustaja. Nykyisin hän työskentelee Euroopan komission viraston Euroopan koulutussäätiö (European Training Foundation ETF) johtajana. Hän toimi SDP:n kansanedustajana 2017–2019. Hän oli Helsingin kaupunginvaltuustossa vuosina 2012 - 2023 minä aikana hän toimi pitkään kaupungin hallituksessa ja vuosina 2021 - 2023 valtuuston varapuheenjohtajana. Hän on toiminut opetusministeri Krista Kiurun valtiosihteerinä vuosina 2013–2015 ja työministeri Lauri Ihalaisen erityisavustajana elokuusta 2011 kesäkuuhun 2013. Kevääseen 2023 saakka Torsti toimi liikenne- ja viestintäministeri  Timo Harakan valtiosihteerinä. Hän on valtiotieteiden tohtori ja dosentti (Helsingin Yliopisto).

Ura
---

Torsti kävi koulunsa Hollolassa ja Lammilla lukion ensimmäiseen vuoteen asti. Suomen Kulttuurirahaston stipendin avulla hän jatkoi opintojaan Italiassa United World College of the Adriaticissa, jossa hän suoritti International Baccalaureate -tutkinnon vuonna 1995. Vuonna 1997 Torsti valmistui humanististen tieteiden kandidaatiksi Jyväskylän yliopistosta. Tutkintoon sisältyi yleisen historian opintoja Helsingin yliopistossa sekä journalistiikan opintoja Jyväskylän yliopistossa. Vuonna 2000 Torsti valmistui filosofian maisteriksi Helsingin yliopistosta pääaineenaan yleinen historia ja sivuaineinaan journalistiikka ja valtio-oppi.

Vuonna 2004 Torsti väitteli valtiotieteiden tohtoriksi poliittisesta historiasta Helsingin yliopistossa. Tutkimuksessaan Torsti on perehtynyt historian käyttöön, historiapolitiikkaan sekä entisen Jugoslavian alueeseen. Vuosina 2008–2012 hän toimi Historiatietoisuus Suomessa -tutkimushankkeen johtajana Helsingin yliopistossa.

Vuosina 2001–2006 Torsti työskenteli ensin vapaaehtoisena hankkeen vetäjänä ja vuosina 2005 - 2006 täysipäiväisenä projektipäällikkönä Bosnia ja Hertsegovinassa toteutetussa koulutushankkeessa, jonka tuloksena Mostarin kaupunkiin perustettiin vuonna 2006 United World College -lukio. Torsti toimii koulun taustasäätiön hallituksen puheenjohtaja. Torsti on tehnyt vapaaehtoistyötä myös Suomessa, Kroatiassa ja Sloveniassa, Saksassa ja Nepalissa. Lisäksi hän on julkaissut matkakirjallisuutta sekä työskennellyt toimittajana ja erilaisissa kansalaisjärjestöissä. Torsti on kirjoittanut Like kustannuksen Sankarimatkailija-sarjaan kolme matkaopasta Balkanin alueelta ja toiminut useiden suomalaisten tiedotusvälineiden reportterina alueella. Suomessa hän on työskennellyt myös muun muassa Ylioppilaslehdessä ja A-Studiossa.

Torsti on aktiivisesti mukana SDP:n poliittisessa toiminnassa ja hänet valittiin Helsingin kaupunginvaltuustoon vuoden 2012 kunnallisvaaleissa. Torsti oli ehdolla myös vuoden 2009 eurovaaleissa, joissa sai 8706 ääntä eikä tullut valituksi. Vuonna 2015 Torsti oli ehdolla eduskuntavaaleissa ja sai yhteensä 3 451 ääntä, mikä riitti ensimmäiseen varasijaan. Eduskuntaan hän nousi 9.6.2017, kun Nasima Razmyar siirtyi Helsingin apulaispormestariksi ja erosi eduskunnasta. Vuoden 2019 eduskuntavaaleissa Torsti sai 3 954 ääntä ja jäi varasijalle.

Torsti on koulutusvientiyritys Helsinki International Schools Oy:n (Hei Schools) perustaja.

Keväällä 2023 Torsti valittiin Euroopan koulutussäätiön johtajaksi, missä tehtävässä hän aloitti huhtikuussa 2023.

Yksityiselämä
-------------

Torsti asuu Helsingissä. Hän on naimisissa ja hänellä on kolme lasta.

Julkaisut
---------

* *Suomalaiset ja historia* (Gaudeamus, 2012)
* *Sankarimatkailijan Slovenia, Kroatia ja Bosnia ja Hertsegovina.* Toinen uudistettu painos. (Like, 2007)
* *Sankarimatkailija Adrianmeren rannikolla.* (Like, 2007)
* *10 uutta tulijaa. Euroopan unioni – erilaisia yhdessä.* (Eurooppa-Tiedotus, 2004)
* *Divergent Stories, Convergent Attitudes. Study on the Presence of History, History Textbooks and the Thinking of Youth in post-War Bosnia and Herzegovina.* (Taifuuni, 2003)
* *Sankarimatkailijan Slovenia, Kroatia ja Bosnia ja Hertsegovina.* (Taifuuni, 2003)
* *Torsti, Pilvi, Saarinen, Mika, Mustonen Veera ja Isosomppi, Pekka (toim.) Kansankodista maailmankylään. Puheenvuoroja kansainvälistymisestä. 35 suomalaisten United World Colleges –koulusta.* (Suomen UWC-yhdistys, 2001)
* *Lisäksi lukuisia muita tieteellisiä artikkeleja, kolumneja ja journalistisia artikkeleja*.

Lähteet
-------

1. 1 2 3 4  Ansioluettelo *Pilvitorsti.fi*.  30.6.2010.  Arkistoitu 29.10.2014. Viitattu 29.10.2014.
2. ↑  Director | ETF *www.etf.europa.eu*. Viitattu 11.10.2023.
3. ↑  Pilvi Torsti *www.eduskunta.fi*. Viitattu 21.12.2020.
4. 1 2 3  Pilvi Torsti (s. 1976) pähkinänkuoressa *Pilvitorsti.fi*. Viitattu 13.6.2017.
5. ↑  SDP nimesi ministerien avustajat - eduskunnasta pudonnut Pilvi Torsti, 43, nousee liikene- ja viestintäministeri Timo Harakan valtiosihteeriksi *www.iltalehti.fi*. Viitattu 13.6.2019.
6. ↑  Pilvi Torsti opetusministerin valtiosihteeriksi  6.6.2013. Opetus- ja kulttuuriministeriö.  Arkistoitu 29.10.2014. Viitattu 30.9.2013.
7. ↑  Governance – UWC Mostar *uwcmostar.ba*. Viitattu 11.10.2023. (englanniksi)
8. ↑  Eurovaalit 2009: Tulokset  10.6.2009. Yle.  Arkistoitu 22.5.2014. Viitattu 30.9.2013.
9. ↑  Valitut ehdokkaat Helsingin vaalipiiri  22.4.2015. Oikeusministeriö. Viitattu 25.4.2015.
10. ↑  Pilvi Torsti kieltäytyi Helsingin pormestarin paikasta ja päätyi "puolipakolla" kansanedustajaksi – "Politiikassa tapahtuu paljon asioita, joihin ei voi itse vaikuttaa" *Helsingin Sanomat*.  9.6.2017. Viitattu 13.6.2017.
11. ↑
12. ↑  HEI Schools Company *www.heischools.com*. Viitattu 11.10.2023. (englanniksi)
13. ↑  LEHDISTÖTIEDOTE - Pilvi Torsti nimitetty uudeksi ETF:n johtajaksi | ETF *www.etf.europa.eu*. Viitattu 11.10.2023.
14. ↑  Dr. Pilvi Torsti | Books and articles *www.pilvitorsti.com*. Viitattu 11.10.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pilvi Torsti**.
* Pilvi Torstin kotisivut
* .aspx Pilvi Torsti *Suomen kansanedustajat*. Eduskunta.

|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
Sosiaalidemokraattien kansanedustajat 2015–2019 |
| --- |
|  |
| Eduskuntaryhmä(34) | 
* Eloranta
* Feldt-Ranta
* Filatov
* Gustafsson
* Guzenina
* Haatainen
* Harakka
* Heinäluoma
* Huovinen (2015–2018)3
* Ihalainen
* Kantola
* Kari
* Kiljunen
* Kiuru
* Kymäläinen
* Lindtman
* Marin
* Myller
* Mäkinen (2018–)3
* Mäkisalo-Ropponen
* Nurminen
* Ojala-Niemelä
* Paatero
* Razmyar (2015–2017)2
* Rinne
* Räsänen
* Salonen
* Skinnari
* Taavitsainen
* Taimela
* Tolppanen (2016–)1
* Torsti (2017–)2
* Tuomioja
* Tuppurainen
* Urpilainen
* Viitanen
* Wallin

 |
|  |
| 1 Maria Tolppanen erosi perussuomalaisista kesäkuussa 2016 ja liittyi sosialidemokraattiseen eduskuntaryhmään.2 Nasima Razmyar siirtyi Helsingin apulaispormestariksi kesäkuussa 2017, ja hänen tilalleen eduskuntaan nousi Pilvi Torsti.
3 Susanna Huovinen siirtyi Keski-Suomen ensi- ja turvakodin toi­min­nan­joh­ta­jak­si kesäkuussa 2018, ja hänen tilalleen eduskuntaan nousi Riitta Mäkinen. |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |